"Конго" остаје базиран у заливу Брунеј све до ваздушног напада 40 америчких бомбардера Б-24 Либератор и 15 ловца П-38 Лајтинг, 16. новембра 1944. године. Већина јапанских бродова се до тог времена налазила на нужном ремонту. У 18:30 сати, једна оперативна група јапанских бродова, која се састојала од бојних бродова Јамато, "Конго" и Нагато (сви оштећени у бици у заливу Лејте), једне лаке крстарице и четири разарача заштите, полази ка бази Куре, ради неопходних ремонта. Бојни крсташ Харуна је био једини бојни брод борбено оспособљен, и послат је 17. новембра ка Јужним снагама. Посаде бојних крсташа "Конго" и Харуна су реаговале на њихово раздвајање прилично узнемирено, пошто се ова два брода никад нису раздвајала у било којој ратној зони. Командант 3. дивизије бојних бродова, вицеадмирал Јошио Сузуки, је одредио за свој заставни брод, бојни крсташ "Конго".